
R E F E R A T

Localitatea Timişoara dispune de un sistem centralizat de alimentare cu apă, canalizare şi staţie de epurare a apelor uzate menajere. 

Reţelele de alimentare cu apă şi reţelele de canalizare existente nu acoperă toate zonele construite, situaţie întâlnită şi în zona străzilor Aida -Mureş-N. Ivan . Această deficienţă impune realizarea unei reţele de alimentare cu apă şi canalizare pe acest traseu.

Menţionăm că în conformitate cu Protocoalele de Colaborare nr. RE 2003-670 /26.05.2003, RE 2003-806 /04.06.2003, RE 2003-890 /11.06.2003 încheiat de Primăria Municipiului Timişoara cu cetăţenii domiciliaţi în zona străzilor Aida -Mureş-N. Ivan  , achiziţionarea tubulaturii necesare realizării reţelei de alimentare cu apă şi a reţelei de canalizare se va face de către cetăţeni.

Valoarea totală a investiţiei "Extindere reţea apă şi canal- zona Aida -Mureş-N. Ivan" -municipiul Timişoara   este estimată la 6.344.453 mii lei (cu TVA), respectiv 171.295,4  Euro.

Având în vedere faptul că finanţarea obiectivului "Extindere reţea apă şi canal -zona Aida -Mureş-N. Ivan" -municipiul Timişoara   se face din bugetul local “Lucrări apă- canal cu contribuţia cetăţenilor”, propunem aprobarea studiului de fezabilitate.

